Марш за свабоду (Менск, 2020)

**Марш за свабо́ду** — найбуйнейшая акцыя пратэсту за ўсю гісторыю Беларусі, якая адбылася ў Менску 16 жніўня 2020 году. Марш таксама называўся агульнанацыянальным ды агульнаграмадзянскім.

## Да акцыі
Першапачаткова «Марш за свабоду» плянавалася правесьці на плошчы Незалежнасьці, але літаральна напярэдадні стала вядома, што а 12-й гадзіне дня там пройдзе мітынґ у падтрымку Аляксандра Лукашэнкі.

Збор людзей быў аб’яўлены ў тэлеграм-каналах і назначаны на 14-ю гадзіну паводле менскага часу. Аднак людзі ўжо з 12-й гадзіны выходзілі да стэлы «Менск — горад-герой» зь бел-чырвона-белымі сьцягамі зь мікрараёнаў Каменнае Горкі на захадзе і Курасоўшчыны на поўдні, ад «Менскага трактарнага заводу» й плошчы Якуба Коласа на ўсходзе, а таксама ад «Пушкінскай» станцыі мэтро. З квартала «Маяку Менску» несьлі сьцяг даўжынёй 100 мэтраў.

## Хада акцыі
Да пункту збору каля стэлы «Менск — горад-герой» людзі прыйшлі зь бел-чырвона-белымі сьцягамі і шматлікімі плякатамі, якія асуджаюць рэжым Лукашэнкі. Стэлу «Менск — горад-герой» абгарнулі ў бел-чырвона-белы сьцяг. Яшчэ адзін сьцяг усталявалі зьверху. Таксама каля стэлы амаль не працавалі сеціва й тэлефонная сувязь. Звыш 200 тысячаў чалавек сабралося вакол Стэлы «Менск — горад-герой».

А 17-й гадзіне дэманстранты занялі ходнікі праспэктаў Машэрава, Незалежнасьці і Пераможцаў у цэнтры Менску, а таксама вуліцы Багдановіча, Мельнікайтэ, Няміга і Старажоўскую.

Пратэстоўцы кругабежна скандавалі «*[[Жыве Беларусь!]]*», «*Адзін за ўсіх і ўсе за аднаго!*» (), «*[[Верым, можам, пераможам!]]*», «*Выпускай!*», «*Ганьба!*» (), «*Далучайся!*», «*[[Юры Караеў|Караева]] пад суд!*» (), «*[[Камітэт дзяржаўнай бясьпекі|КДБ]] пад суд!*» (), «*[[Аляксандар Лукашэнка|Лукашэнка]], ты звольнены!*» (), «*Лукашэнку ў аўтазак!*» (), «*[[Міністэрства ўнутраных справаў Рэспублікі Беларусь|МУС]] пад суд!*» (), «*Мы не народзец!*» (), «*[[Саша 3%|Нас 97!]]*», «*Не забудзем, не даруем!*» (), «*Пакуль мы адзіныя, мы непераможныя!*» (), «*Пара мяняць лысую гуму!*» (), «*[[Саша 3%]]*», «*Свабоду*», «*Сыходзь!*» (), «*Сьвета!*», «*Трыбунал!*» (), «*Фашызм ня пройдзе!*» (), «*[[Лідзія Ярмошына|Ярмошыну]] ў турму!*» () і іншыя споклічы.

Прыкладна а пятай гадзіне вечару мітынґоўцы пачалі «Марш за свабоду» — канчатковым пунктам якога стала плошча Незалежнасьці. Падчас шэсьця самаходная дарога спачатку часткова, а потым цалкам была занятая людзьмі. Увечары дэманстранты занялі плошчу Незалежнасьці. Людзкая калёна расьцягнулася да плошчы Перамогі. А 19-й гадзіне лік дэманстрантаў на плошчы Незалежнасьці перавысіў 100 000 чалавек.

## Ацэньваньне
Дырэктар Купалаўскага тэатру, былы амбасадар Беларусі ў Польшчы й Францыі Павал Латушка падчас акцыі ў інтэрвію TUT.BY паведаміў:*Менск ня бачыў такога, краіна ня бачыла такой колькасьці людзей, якія сёньня выйшлі для таго, каб выказаць сваю грамадзянскую пазыцыю. Фактычна мы сёньня можам канстатаваць, што ў Беларусі ствараецца грамадзянская плятформа, і ў яе аснову павінны быць пакладзеныя наступныя прынцыпы: не — ґвалту, так — заканадаўству, так — выкананьню законаў у нашай краіне. Наступны прынцып — мы хочам пераменаў, трансфармацыяў, каб пачаўся працэс зьменаў.*

## Цікавінкі

* Гэта адна зь першых пратэставых акцыяў, калі ня першая, пра якую паведаміла дзяржаўнае мэдыя (а канкрэтна — дзяржаўнае агенцтва БелТА) лукашэнкаўскага рэжыму.
* Сярэдні дэманстрант за дзень акцыі прайшоў каля 20 кілямэтраў.

## Глядзіце таксама

* Марш свабоды (1999)
* Мітынг у падтрымку Аляксандра Лукашэнкі (2020)

## Крыніцы

## Вонкавыя спасылкі

* Марш «За свободу»
* Дзьвесьце тысячаў чалавек на Маршы за свабоду. Такога Менск яшчэ ня бачыў
* "За свободу". Как прошел митинг белорусской оппозиции

Катэгорыя:Маршы за свабоду (2020)
Катэгорыя:2020 год у Менску